Diari Oficial de la Generalitat Valenciana


Sumari del DOGV 4982, del 11-04-2005 (2005/3089)

Judici número 000637/2001. Cèdula de notificació.
-------------------------------------------------

### Dades del document

Número de DOGV
:   4982

Data del DOGV
:   11-04-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/3089


Organisme emissor
:   Jutjat de Primera Instància Número 1 de València

Tipus de document
:   Anunci

Judici número 000637/2001. Cèdula de notificació. [2005/A3089]
  
Procediment: assumpte civil 000637/2001.
  
Judici: judici ordinari 000637/2001.
  
Part demandant: Intercoex, SA.
  
Part demandada: Inmacon Marketing España, Antonio Vicente Muñoz Escrivá, José Miguel Moreno Santandreu e Imacon, Images & Comunications Limited.
  
En el judici referit, s'ha dictat la sentència que té, literalment, l'encapçalament i decisió com es diu tot seguit:
  
«Sentència número 619
  
València, 11 de juliol de 2002
  
Juan Carlos Mompó Castañeda, magistrat jutge titular del Jutjat de Primera Instància número 1 de València, ha vist les presents actuacions de judici ordinari número 637/2001, que se segueixen a instància de l'entitat mercantil Intercoex, SA, que ha estat representada pel procurador Ramón Biforcos Sancho i és assistida jurídicament pel lletrat Emilio Solá Fernández, contra Imacon Marketing España, Sociedad Civil Particular, en rebel·lia processal, contra José Miguel Moreno Santandreu, en rebel·lia processal, contra Imacon, Images & Comunications Limited, en rebel·lia processal, i contra Antonio Vicente Muñoz Escrivá, que han estat representats per la procuradora dels tribunals Rosa Correcher Pardo i assistits jurídicament pel lletrat Andrés Escrivá Calatayud, sobre la reclamació d'una quantitat.
  
Decisió
  
Estime la demanda formulada a instància de l'entitat mercantil Intercoex, SA, que ha estat representada pel procurador Ramón Biforcos Sancho, contra Imacon Marketing España, Sociedad Civil Particular, en rebel·lia processal, contra José Miguel Moreno Santandreu, en rebel·lia processal, contra Imacon, Images & Comunications Limited, en rebel·lia processal, i contra Antonio Vicente Muñoz Escrivá, que han estat representats per la procuradora dels tribunals Rosa Correcher Pardo, i condemne l'entitat Imacon Marketing España, Societat Civil Particular, a pagar a l'actora la quantitat d'11.333,33 euros, equivalents a 1.885.708 pessetes, condemna de què respondran, subsidiàriament respecte de l'esmentada societat i solidàriament entre si, els socis José Miguel Moreno Santandreu, l'entitat Imacon, Images & Comunications Limited i Antonio Vicente Muñoz Escrivá. Les esmentades quantitats meritaran els interessos legals des de la interposició de la demanda. Quant a les costes, s'imposen als demandats.
  
Contra la present resolució es pot interposar un recurs d'apel·lació de què coneixerà l'Audiència Provincial, i que caldrà preparar davant d'este Jutjat en el termini de cinc dies següents a la notificació. En ell caldrà citar la resolució apel·lada i manifestar la voluntat de recórrer amb la indicació dels pronunciaments que impugna, de conformitat amb l'article vigent 457 de la Llei d'Enjudiciament Civil 1/2000, de 7 de gener.
  
Esta és la meua sentència, que pronuncie, mane i firme.»
  
Atés que es desconeix el domicili o residència actuals dels demandats Inmakon Imagen & Comunications Limited, Inmacom Marketing España, Sociedad Civil Particular i José Miguel Moreno Santandreu, mitjançant la provisió del dia de hui el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del Jutjat i en el Diari Oficial de la Generalitat Valenciana, per a dur a terme la diligència de notificació de sentència.